יש וראשי מתמלא מלים. יש. קורה ומגיע הסתיו. ולא תיוותר ברירה ולא תהא זו שאלה וישיר העץ עלוותו ויישאר עירום ועריה עטוף כולו אך בשאלה היבואו חזרה? יש ונושבת הרוח. נושבת. ואת העלים ממרגלות העץ תיקח. וילכו ואינם. בוהקת השמש. ואת שלא יוכלו לרוות תחרוך. אין החורף מאבק כי אם אבלו של העץ על עליו, שברחו מן הרוח בין שורות שורשיו וקמלו שם ודהו, ונסדקו, והתפוררו דווקא מול עיניו. יש ו ראשי מתמלא מלים. יש. וקורה ולא מגיע הסתיו.